CELEX: 62016TN0203
Language: lt
Date: 2016-05-02 00:00:00
Title: Byla T-203/16: 2016 m. gegužės 2 d. pareikštas ieškinys byloje Brancheforening for Regulerkraft i Danmark/Komisija

27.6.2016   
            
            
               LT
            
            
               Europos Sąjungos oficialusis leidinys
            
            
               C 232/29
            
         2016 m. gegužės 2 d. pareikštas ieškinys byloje Brancheforening for Regulerkraft i Danmark/Komisija
   
   (Byla T-203/16)
   (2016/C 232/37)
   Proceso kalba: danų
   
      Šalys
   
   
      Ieškovė: Brancheforening for Regulerkraft i Danmark [Danijos elektros energijos reguliavimo asociacija (BRD)] (Ikastas, Danija), atstovaujama advokato N. Gade
   
      Atsakovė: Europos Komisija
   
      Reikalavimai
   
   
               —
            
            
               Pripažinti, kad Komisija pažeidė SESV 265 straipsnį, nes, nepaisydama šiame straipsnyje numatyto reikalavimo imtis veiksmų, pradėjo formalų tyrimo procesą (žr. Reglamento Nr. 2015/1589 4 straipsnio 4 dalį) ir nesilaikė Reglamento Nr. 2015/1598 9 straipsnio 6 dalyje nurodyto termino sprendimui su valstybės pagalba susijusioje byloje SA.32699 ir SA.32184 dėl elektros energijos tiekėjams teikiamos pagalbos, kuri daro poveikį reguliuojamai elektros energijos rinkai, priimti,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė teigia, kad Komisija pažeidė SESV 265 straipsnį, nes formalų valstybės pagalbos tyrimo procesą pradėjo tik praėjus 29 mėnesiams nuo ieškovės pateikto skundo ir, praėjus net 31 mėnesiui nuo šio proceso pradžios, nepriėmė sprendimo byloje.
   Ieškovė taip pat nurodo, kad Komisija gavo visą informaciją, būtiną su valstybės pagalba susijusiai procedūrai užbaigti, ir 31 mėnesio terminą reikia laikyti visiškai pakankamu tam, kad būtų nustatytos svarbios faktinės bylos aplinkybės, juo labiau, kad be minėto 29 mėnesių laikotarpio, skirto preliminariam formaliam tyrimui, bylos nagrinėjimui Komisija iš viso skyrė penkerius metus.